Source: http://nededza.eu/--3-1580-rekonstrukcia-mostnych-objektov---vyzva-na-predkladanie-ponuk
Timestamp: 2020-06-04 08:10:20+00:00

Document:
obec Nededza - Okres Žilina | Oficiálne stránky obce | Novinky | Rekonštrukcia mostných objektov - výzva na predkladanie ponúk
Novinky | Rekonštrukcia mostných objektov - výzva na predkladanie ponúk
Obec Nededza, Hlavná 1/1, 013 02 Nededza
Vybraní adresáti
V Nededzi, dňa 19.5.2020
Názov a sídlo: Obec Nededza, Hlavná 1/1, 013 02 Nededza,
zastúpený: PhDr. Petrom Vajdom, starostom obce
IČO: 00321516 DIČ: 2020677582
Kontaktná osoba: Ing. Magdaléna Scheberová, poverená procesom verejného obstarávania
e-mail: mscheberova@centrum.sk
telefón: 00421 904 214 255
II. Názov zákazky:
“Rekonštrukcia mostných objektov“
CPV: kód predmetu zákazky zo spoločného slovníka obstarávania (CPV)
45221111-3 Stavebné práce na cestných mostoch
Verejný obstarávateľ má záujem uzavrieť Zmluvu o dielo na rekonštrukciu mostných objektov cez potok Kotrčiná, v obci Nededza
Pred realizáciou stavebných prác je nevyhnutná obhliadka objektu
1/ SO 01
Most bol hodnotený stavebným stavom VI. / Veľmi zlý.
Vzhľadom k charakteru objednávky nebol na moste vykonaný statický prepočet zaťažiteľnosti mosta v súlade s požiadavkami pre zaťaženie mostov na miestnych komunikáciách.
Most je poznačený nekvalitou betónu pri jeho výrobe, ako aj prirodzenou degradáciou materiálu nosných prvkov a zanedbanou bežnou údržbou, viď. kap. 3. Prílohy Výzvy objektu SO 01. Doska mostovky je nedostatočne vystužená, nespĺňa ani základné návrhové kritéria a konštrukčné zásady pre železobetónovú dosku, ani pre dosku so zabetónovanými oceľovými prvkami. Mostovková doska zjavne preteká, nakoľko mostovka nie je vyspádovaná
Cieľ výstavby:
Vzhľadom k potrebám ďalšieho užívania objektu zrealizovať základné sanačné zásahy s cieľom stabilizovať daný stav, aby nedochádzalo k ďalšej degradácii objektu a zhoršovaniu jeho stavu
- Sanácia mostovkovej dosky hlavne zo spodnej strany a bokov, kde dochádza k najvýznamnejšej degradácii betónu.
- Očistenie tlakovou vodou, a následné ošetrenie skorodovanej výstuže, ako aj oceľových nosníkov, (prípadné doplnenie výstuže). - Vykonanie reprofilácie povrchu dosky vhodnými sanačnými materiálmi s nízkou mierou zmrašťovania cez prikotvenú sieťovú výstuž.
- Obnova izolácie mosta a zrealizovanie priečnych sklonov mostovky, aby mohla voda voľne odtekať z mosta - t.j. odfrézovanie vozovky a izolácie, nové vyspádovanie dosky a následná realizácia novej izolácie a vozovky.
- Očistenie a obnova existujúcich ríms, s novým kotvením stĺpikov zábradlia.
2/ SO 02
Vzhľadom k charakteru objednávky nebol na moste vykonaný statický prepočet zaťažiteľnosti mosta v súlade s požiadavkami pre zaťaženie mostov na miestnych komunikáciách. Most je poznačený nekvalitou betónu pri jeho výrobe, ako aj prirodzenou degradáciou materiálu nosných prvkov a zanedbanou bežnou údržbou, viď. kap. 3. Príloha Výzvy objektu SO 2. Doska mostovky je nedostatočne vystužená, nespĺňa ani základné návrhové kritéria a konštrukčné zásady pre železobetónovú dosku, ani pre dosku so zabetónovanými oceľovými prvkami. Cez mostovku sú viditeľné presaky vody, na moste nie je žiadna alebo nefunkčná izolácia pod vozovkou a betón je priepustný v kavernami. Rímsy majú nedostatočnú výšku nad vozovkou z pohľadu bezpečnosti premávky.
- Sanácia mostovkovej dosky hlavne zo spodnej strany a bokov, kde dochádza k najvýznamnejšej degradácii betónu. - Očistenie tlakovou vodou, a následné ošetrenie skorodovanej výstuže, ako aj oceľových nosníkov, (prípadné doplnenie výstuže).
- Odstránenie všetkých drevených zbytkov debnenia.
- Vykonať reprofiláciu spodného povrchu dosky vhodnými sanačnými materiálmi s nízkou mierou zmrašťovania cez prikotvenú sieťovú výstuž.
- Reprofilovať krajné rímsy a zvýšiť ich výšku aspoň na 150 mm od úrovne vozovky. Do takto reprofilovaných ríms následne zakotviť oceľové zábradlie.
- Realizovať nové priečne vyspádovania mostovky a zrealizovať novú izoláciu mosta, aby nedochádzalo k ďalšiemu pretekaniu mostovky.
3/ SO 03
Most je poznačený nekvalitou betónu pri jeho výrobe, ako aj prirodzenou degradáciou materiálu nosných prvkov a zanedbanou bežnou údržbou, viď. kap. 3. Prílohy Výzvy objektu SO 03. Doska mostovky je nedostatočne vystužená, nespĺňa ani základné návrhové kritéria a konštrukčné zásady pre železobetónovú dosku, ani pre dosku so zabetónovanými oceľovými prvkami. Doska mostovky má neštandardne hrubú vrstvu betónovej vozovky, do ktorej je kotvené aj zábradlie.
- Očistenie tlakovou vodou, následné ošetrenie skorodovanej výstuže, ako aj oceľových nosníkov, (prípadné doplnenie výstuže).
- Vykonanie reprofilácie spodného povrchu dosky vhodnými sanačnými materiálmi s nízkou mierou zmrašťovania cez prikotvenú sieťovú výstuž.
- Zasanovať prechodové oblasti a zrealizovať krajné rímsy, ktoré by zabezpečovali aspoň min. mieru bezpečnosti dopravy na moste.
- Do ríms zakotviť oceľové zábradlie.
4 / SO 04
Most je poznačený nekvalitou betónu pri jeho výrobe, ako aj prirodzenou degradáciou materiálu nosných prvkov a zanedbanou bežnou údržbou, viď. kap. 3. Prílohy Výzvy k objektu SO 04. Doska mostovky je nedostatočne vystužená, nespĺňa ani základné návrhové kritéria a konštrukčné zásady pre železobetónovú dosku, ani pre dosku so zabetónovanými oceľovými prvkami.
Vzhľadom k potrebám ďalšieho užívania objektu zrealizovať základné sanačné zásahy s cieľom stabilizovať daný stav, aby nedochádzalo k ďalšej degradácii objektu a zhoršovaniu jeho stavu.
- Očistenie tlakovou vodou, a následné ošetrenie skorodovanej výstuže, ako aj oceľových nosníkov, (prípadné doplnenie výstuže).
- Vykonať reprofiláciu povrchu dosky vhodnými sanačnými materiálmi s nízkou mierou zmrašťovania cez prikotvenú sieťovú výstuž.
- Vybúranie existujúcich ríms a realizácia nových ŽB ríms, s novým kotvením stĺpikov zábradlia.
Prílohou Výzvy je ZÁZNAM Z ÚVODNEJ PREHLIADKY MOSTA stavebných objektov SO 01, SO 02, SO 03, SO 04, ktorých súčasťou je podrobný opis jestvujúceho stavu, návrhu riešenia a schémy mostných objektov v priečnom reze, pozdĺžnom reze a pôdoryse.
Možnosť plnenia zákazky subdodávateľmi: nie
Možnosť rozdelenia predmetu zákazky na časti: nie
34 800.- € bez DPH
Predpokladaná dĺžka trvania zmluvy: do 30. 11. 2020
- rozpočtové zdroje obce
- lehota splatnosti faktúr – max. 14 dní, verejný obstarávateľ neposkytuje zálohy na dodávku predmetu zákazky
Verejný obstarávateľ vás vybral ako jedného zo záujemcov (z celkového počtu traja vybratí/oslovení záujemci), ktorí spĺňajú § 32 ods. (1), písm. e), f) na predloženie ponuky na predmet zákazky, na základe údajov uverejnených v Obchodnom registri SR/Živnostenskom registri, v ktorom máte v predmete podnikania uvedené činnosti totožné s predmetom tejto zákazky, t. j. uskutočňovanie stavieb a ich zmien.
Verejný obstarávateľ nepožaduje predloženie dokladu v súlade s § 32 ods. (1), písm. e) a f)
Verejný obstarávateľ požaduje splnenie podmienok účasti podľa § 40 ods. (6) písm. f) – predložte čestným vyhlásením, že neexistuje konflikt záujmov v súlade s § 23 zákona č. 345/2018 Z. z. zákon o verejnom obstarávaní a o zmene a doplnení niektorých zákonov;
1/ Predložiť v lehote na predkladanie ponúk Čestné vyhlásenie o neexistencii konfliktu záujmov
2/ Predložiť v lehote na predkladanie ponúk, ponuku podľa bodu VIII. Obsah ponuky
1. Vyplnený súhrnný formulár – Príloha č. 1
2. Ponuka vypracovaná na základe opisu predmetu zákazky – Príloha č. 2 k tejto Výzve – Zadanie
3. Doplnený a podpísaný Návrh Zmluvy o dielo, ktorý je súčasťou tejto Výzvy
4. Čestné vyhlásenie, podľa § 40 – o neexistencii konfliktu záujmov podľa § 23
Ponuku je potrebné doručiť elektronicky – e-mailom na adresu
tak aby boli doučené v lehote podľa bodu IX. 2.
2. Lehota na predkladanie ponúk Deň, mesiac, rok a hodina:
2. 6. 2020 (utorok), do 10:00 hod
3. Lehota viazanosti ponúk 1. 6. 2021
4. Kritérium na vyhodnocovanie ponúk Najnižšia cena s DPH, uvedená v Prílohy č. 1., za predpokladu splnenia technickej špecifikácie predmetu zákazky a predloženia čestného vyhlásenia podľa bodu VIII.4.
Vo výkaze – výmer (zadaní) sú stanovené materiály, ktoré sa požadujú pri realizácii stavby. Tieto materiály je možné nahradiť ekvivalentom, avšak za predpokladu, že sú zachované všetky technické, resp. vizuálne parametre materiálu. V takomto prípade uchádzač zvýrazní predmetné riadky výkazu-výmer a zároveň vpíše ekvivalentné materiály a predloží ich technické parametre tak, že na samostatnom liste uvedie číslo rozpočtovej položky, materiál, ktorý je uvedený v rozpočte a navrhovaný materiál a jeho technické parametre
5. Otváranie a vyhodnocovanie ponúk Otváranie a vyhodnocovanie ponúk sa uskutoční dňa 2. 6. 2020 o 10:30 hod. na adrese: Ing. Magdalena Scheberová, Pod Vajánkom 1, Nededza
Ponuky sa budú vyhodnocovať podľa kritéria na vyhodnotenie ponúk. Ponuka s najnižšou cenou sa umiestni na prvom mieste v poradí, ponuka s najvyššou cenou sa umiestni na poslednom mieste v poradí. Ponuka na prvom mieste bude vyhodnotená ako úspešná.
6.1 Požiadavka sociálneho aspektu:
Od úspešného uchádzača – požadujeme:
Ak bude potrebovať navýšiť svoje kapacity pre realizáciu danej zákazky, je podmienkou pre uchádzačov, aby v takomto prípade zamestnali na realizáciu predmetnej aktivity osoby dlhodobo nezamestnané v mieste realizácie zákazky (obec, okres, VÚC).
6.2 Komunikácia medzi verejným obstarávateľom a záujemcami/uchádzačmi bude sa uskutočňovať elektronicky.
6.3. Príjemca elektronickej pošty je povinný potvrdiť prijatie pošty elektronicky
PhDr. Peter Vajda, starosta obce Nededza
Príloha č. 1k Výzve – Návrh na plnenie kritérií - k vyplneniu a predloženiu do ponuky
Príloha č. 2k Výzve – Zadanie – k vyplneniu a predloženiu do ponuky (SO 01, SO 02, SO 03, SO 04)
Príloha č. 3k Výzve – 4 x ZÁZNAM Z ÚVODNEJ PREHLIADKY MOSTA – stavebné objekty SO 01, SO 02, SO 03, SO 04
Príloha č. 4k Výzve - Návrh Zmluvy o dielo – k vyplneniu a predloženiu do ponuky
Príloha č. 5 Čestné vyhlásenie uchádzača k vyplneniu a predloženiu do ponuky

References: § 32
 § 32
 § 40
 § 23
 § 40
 § 23